**Kasutusteatise esitamine – korterelamu (sh kahe korteriga elamu ja ridaelamu) ning mitteelamu ümberehitamisel või laiendamisel kuni 33%**

Dokumentide nõue kehtib, kui ehitusseadustiku kohaselt on koos ehitusteatisega või kasutusteatisega nõutav ehitusprojekti esitamine.

Lisainfo **ehitusseadustiku lisast 1**: [https://www.riigiteataja.ee/aktilisa/1301/2201/5011/Lisa\_1.pdf#](https://www.riigiteataja.ee/aktilisa/1301/2201/5011/Lisa_1.pdf)

ja **lisast 2**: [https://www.riigiteataja.ee/aktilisa/1301/2201/5011/Lisa\_2.pdf#](https://www.riigiteataja.ee/aktilisa/1301/2201/5011/Lisa_2.pdf))

**Teatise juurde üles laetavad dokumendid (sõltuvalt ehitustööde iseloomust)**

1. Ehitusprojekt, millega on esitatud ehitusteatis;

2. Kui ehitamise käigus on tehtud muudatusi, siis tuleb esitada ka muudatusprojekt;

3. Ehitise ülevaatuse akt, millele tuleb võtta omaniku, ehitaja, omanikujärelevalve teostaja ning projekteerija allkirjad;

4. Oma reoveemahuti olemasolul reoveemahuti sertifikaat ja paigalduse akt/teostusjoonis;

5. Elektripaigaldise kasutuselevõtu eelse kontrolli akt – audit, kust nähtub, et paigaldis vastab nõuetele;

*Auditi tegija peab olema nõutava akrediteeringuga pädev isik;*

6. Gaasipaigaldise olemasolul gaasipaigaldise kasutuselevõtu eelse kontrolli akt – audit, millest nähtub, et paigaldis vastab nõuetele;

A*uditi tegija peab olema nõutava akrediteeringuga pädev isik*;

7. Ehitusjärgne mõõdistus, millel kajastuvad hoone nurgapunktide koordinaadid ja tehnovõrkude

teostusmõõdistus (-ed);

8. Ehitamist kajastavad dokumendid (ehituspäevikud, kaetud tööde aktid, töökoosolekute protokollid, tehnoseadmete passid, seadistus- ja katseprotokollid jms)

9. Sundventilatsiooni korral õhuhulkade ja mürataseme mõõdistusprotokoll ja süsteemi ekspluatatsiooni lubamise dokumentatsioon;

10. Hoonesiseste vee-, kanalisatsiooni- ja küttetorustike, ventilatsioonisüsteemi ning gaasi- ja elektripaigaldiste teostusjoonised ja seadmete passid;

11. Vee- ja küttesüsteemi katsetamist ja kasutamist lubavad aktid;

12. Asjakohasel juhul lifti audit;

13. Oluliste kandekonstruktsioonide toimivusdeklaratsioonid;

14. Jäätmeõiend;

15. Küttekollete olemasolul küttekollete ja korstnate teostusdokumentatsioon (kaetud tööde aktid, teostusjoonised, ehitusmaterjalide sertifikaadid)

16. Korstnapühkija akt (kui küttekoldeid on juba mõnda aega kasutatud).